નોનપ્રોફિટ ગૃપ ‘‘સાઉથ એશિયન અમેરિકન લીવીંગ ટુગેધર (SAALT)'' ના અહેવાલમાં જણાવાયા મુજબ ૯ નવેં. ૨૦૧૬ થી ૭ નવેં. ૨૦૧૭ દરમિયાનના એક જ વર્ષના ગાળામાં ૩૦૨ જેટલા હિંસાત્‍મક હુમલા થયા છે જે ગયા વર્ષની સરખામણીમાં ૪૫ ટકા વધુ છે. આ હુમલાઓમાં ગોળીબાર, મસ્‍જીદો તથા ગુરૂદ્વારાઓ ઉપર હુમલા, ઘરો સળગાવી નાખવા, યુવાનો તથા સ્‍કુલના બાળકો ઉપર અત્‍યાચાર સહિતની ઘટનાઓનો સમાવેશ થાય છે. કુલ હુમલાઓ પૈકી ૬૩ ટકા હુમલાઓ મહિલાઓ ઉપર થતા હોવાનું નોંધાયું છે.